CELEX: 62011CA0388
Language: fi
Date: 2013-09-12 00:00:00
Title: Asia C-388/11: Unionin tuomioistuimen tuomio (ensimmäinen jaosto) 12.9.2013 (Conseil d'État’n (Ranska) esittämä ennakkoratkaisupyyntö) — Le Crédit Lyonnais v. Ministre du budget, des comptes publics et de la réforme de l'Etat (Arvonlisävero — Kuudes direktiivi 77/388/ETY — 17 ja 19 artikla — Ostoihin sisältyvän veron vähentäminen — Tavarat ja palvelut, joita verovelvollinen käyttää sekä vähennykseen oikeuttaviin liiketoimiin että vähennykseen oikeuttamattomiin liiketoimiin — Suhdeluvun mukainen vähennys — Suhdeluvun laskeminen — Toisissa jäsenvaltioissa tai kolmansissa maissa sijaitsevien sivuliikkeiden liikevaihtoa ei voida ottaa huomioon)

9.11.2013   
            
            
               FI
            
            
               Euroopan unionin virallinen lehti
            
            
               C 325/2
            
         Unionin tuomioistuimen tuomio (ensimmäinen jaosto) 12.9.2013 (Conseil d'État’n (Ranska) esittämä ennakkoratkaisupyyntö) — Le Crédit Lyonnais v. Ministre du budget, des comptes publics et de la réforme de l'Etat
   (Asia C-388/11) (1)
   
   (Arvonlisävero - Kuudes direktiivi 77/388/ETY - 17 ja 19 artikla - Ostoihin sisältyvän veron vähentäminen - Tavarat ja palvelut, joita verovelvollinen käyttää sekä vähennykseen oikeuttaviin liiketoimiin että vähennykseen oikeuttamattomiin liiketoimiin - Suhdeluvun mukainen vähennys - Suhdeluvun laskeminen - Toisissa jäsenvaltioissa tai kolmansissa maissa sijaitsevien sivuliikkeiden liikevaihtoa ei voida ottaa huomioon)
   2013/C 325/03
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Kantaja: Le Crédit Lyonnais
   
      Vastaaja: Ministre du budget, des comptes publics et de la réforme de l'Etat
   
      Oikeudenkäynnin kohde
   
   Ennakkoratkaisupyyntö — Conseil d'État — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s.1) 13 artiklan (B kohdan d alakohdan 1–5 alakohta), 17 artiklan (2 kohta, 3 kohdan a ja c alakohta ja 5 kohta) ja 19 artiklan tulkinta — Ostoihin sisältyvän arvonlisäveron vähentäminen — Tavarat ja palvelut, joita käytetään samanaikaisesti liiketoimiin, jotka oikeuttavat vähennyksen ja liiketoimiin, jotka eivät oikeuta vähennykseen — Vähennyksen suhdeluvun laskeminen — Jäsenvaltioon sijoittautuneen yhtiön päätoimipaikan velvollisuus ottaa huomioon toiseen jäsenvaltioon sijoittautuneiden sivuliikkeiden saamat tulot
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 17 artiklan 2 ja 5 kohtaa ja 19 artiklan 1 kohtaa on tulkittava siten, että yhtiö, jonka päätoimipaikka on jossakin jäsenvaltiossa, ei voi ottaa siihen sovellettavan arvonlisäverovähennyksen suhdeluvun määrittämiseksi huomioon yhtiön muissa jäsenvaltioissa sijaitsevien sivuliikkeiden liikevaihtoja.
            
         
               2)
            
            
               Kuudennen direktiivin 77/388 17 artiklan 3 kohdan a ja c alakohtaa ja 19 artiklan 1 kohtaa on tulkittava siten, että yhtiö, jonka päätoimipaikka on jossakin jäsenvaltiossa, ei voi ottaa siihen sovellettavan arvonlisäverovähennyksen suhdeluvun määrittämiseksi huomioon kolmansissa maissa sijaitsevien sivuliikkeidensä liikevaihtoa.
            
         
               3)
            
            
               Kuudennen direktiivin 77/388 17 artiklan 5 kohdan kolmatta alakohtaa on tulkittava siten, ettei siinä sallita jäsenvaltion soveltavan sääntöä, jonka mukaan vähennyksen suhdeluku lasketaan verovelvollisen yhtiön toimialoittain ja jossa yhtiön sallitaan tässä yhteydessä ottavan huomioon muussa jäsenvaltiossa tai kolmannessa maassa sijaitsevan sivuliikkeen liikevaihto.
            
         
      (1)  EUVL C 298, 8.10.2011.